
Projektas „Birštono savivaldybės kultūros paveldo objektų aktualizavimas“
Projekto vykdytojas – Birštono savivaldybės administracija.
Projekto tikslas – atnaujinti Birštono savivaldybės kultūros paveldo objekto – Birštono muziejaus pastato, adresu Vytauto g. 9, Birštone – infrastruktūrą, siekiant padidinti kultūros paslaugų paklausą ir pagerinti jų kokybę Birštono savivaldybėje. 
Įgyvendinant projektą bus vykdomos šios veiklos: Birštono muziejaus paveldo objekto pastato dalinis sutvarkymas ir įrangos įsigijimas kultūrinėms paslaugoms teikti. Birštono muziejaus išorės tvarkybos darbus sudarys: tvarkomieji paveldosaugos darbai, t. y. stogo, balkonų, lodžijos remonto darbai; nuogrindos, pamatų, cokolio tvarkybos darbai; laiptų ir balkonų tvarkyba; lietaus nuvedimo sistema, kt. darbai ir tvarkomieji statybos darbai, t. y. perdangos šiltinimas ir žaibosaugos montavimo darbai. Taip pat bus atliekami taikomieji tyrimai. Siekiant pagerinti kultūrinių paslaugų teikimo kokybę, numatoma įsigyti garso ir vaizdo įrangą, skirtą edukacijoms, renginiams. 
Projekto vertė – 107 718,94 Eur, iš jų ES lėšos – 80898,59 Eur, savivaldybės lėšos – 26820,35 Eur. Projekto įgyvendinimo laikotarpis – 2018–2019 m.


Birštono savivaldybės administracijos
Strateginio planavimo ir investicijų skyriaus informacija

